కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
టెస్టుల్లోకి జస్‌ప్రీత్ బుమ్రా అరంగేట్రం
వన్డే, టీ20ల్లో డెత్ ఓవర్ల స్పెషలిస్ట్‌గా పేరొందిన భారత ఫాస్ట్ బౌలర్ జస్‌ప్రీత్ బుమ్రా టెస్టుల్లోకి అరంగేట్రం చేశాడు. కేప్ టౌన్
TNN | Updated:
Jan 5, 2018, 03:30PM IST
టెస్టుల్లోకి జస్‌ప్రీత్ బుమ్రా అరంగేట్రం
వన్డే, టీ20ల్లో డెత్ ఓవర్ల స్పెషలిస్ట్&zwnj;గా పేరొందిన భారత ఫాస్ట్ బౌలర్ జస్&zwnj;ప్రీత్ బుమ్రా టెస్టుల్లోకి అరంగేట్రం చేశాడు. కేప్ టౌన్ వేదికగా దక్షిణాఫ్రికాతో శుక్రవారం ఆరంభమైన తొలి టెస్టుతో సుదీర్ఘ ఫార్మాట్&zwnj;లోకి ప్రవేశించిన ఈ పేసర్.. భారత తరఫున టెస్టుల్లో అరంగేట్రం చేసిన 290వ క్రికెటర్&zwnj;గా రికార్డుల్లో నిలిచాడు. 2016, జనవరి 23న ఆస్ట్రేలియాతో జరిగిన వన్డేతో టీమిండియాలోకి వచ్చిన బుమ్రా.. అనతికాలంలోనే జట్టులో నమ్మదగిన బౌలర్&zwnj;గా గుర్తింపు పొందాడు.
ఈ రెండేళ్ల కాలంలో 31 వన్డేలాడిన బుమ్రా.. 56 వికెట్లు పడగొట్టాడు. ఈ ఫార్మాట్&zwnj;లో అతని బెస్ట్ 27/5గా ఉండటం విశేషం. ఇక టీ20ల్లో బుమ్రా వేసే డెత్ ఓవర్ల బౌలింగ్&zwnj;కి ప్రత్యర్థి జట్టు సైతం ఫిదా అయిపోతోంది. కెరీర్&zwnj;లో 32 టీ20 మ్యాచ్&zwnj;లాడిన బుమ్రా.. 40 వికెట్లు పడగొట్టాడు. టీ20ల్లో అతని బెస్ట్ 11/3. పరిమిత ఓవర్ల క్రికెట్&zwnj;లో అతని ప్రదర్శన, యార్కర్లు విసురుతున్న తీరుని గత కొంతకాలంగా గమనిస్తూ వచ్చిన సెలక్టర్లు.. తాజాగా దక్షిణాఫ్రికాతో టెస్టు సిరీస్&zwnj; కోసం అవకాశం కల్పించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.